Kort før klokken 21 fik Nordjyllands Politi en anmeldelse om røveri mod Fakta på Markedsvej i Aars. Gerningsmanden truede med en foldekniv en ekspedient til at udlevere et mindre kontantbeløb. Gerningsmanden stak efterfølgende af i ukendt retning på en rød crosser. Gerningsmanden beskrives som 18-25 år, og han talte dansk. Han havde lidt skæg og var iført sort dunjakke, sorte Adidas-bukser med hvide striber. Vagtchef Torben Larsen fra Nordjyllands Politi fortæller, at politiet er til stede i Aars med flere patruljer og hunde, og henvendelser i sagen kan rettes på telefon 114.

Referat:
Nordjyllands Politi leder efter gerningsmand, der stak af på rød crosser.